Imtella' Lulju 21, 2020 - Aġġornata 21 Ta' Lulju, 2020 12:15pm Mal-100 każ marbuta mal-aċċess tal-ġenituri għall-ulied u l-manteniment, li kellhom jinstemgħu quddiem il-Qorti Kriminali, ġew differiti għall-aħħar t'Ottubru. Dan qalitu l-għaqda mhux governattiva Happy Parenting Malta for Happier Children (HPMHC), li spjegat li dan seħħ minħabba li apparat tar-recording f'awla 26 ilbieraħ filgħodu ma bediex jaħdem. Allegatament intqal li t-tenkiku responsabbli kien qiegħed bil-frank. L-għaqda żiedet li dan id-differiment jista' jfisser li xi ġenituri se jibqgħu mingħajr aċċess għal uliedhom tul is-sajf minħabba apparat tekniku fil-Qorti. Appellat biex l-awli tal-qorti jkunu attrezzatti kif suppost, u jkun hemm ukoll biżżejjed riżorsi umani, waqt li staqsiet x'rimedju se jingħataw il-ġenituri milquta.